**ΟΙ ΠΤΩΣΕΙΣ ΩΣ ΔΕΙΚΤΕΣ ΓΙΑ ΤΗ ΣΧΕΣΗ ΟΥΣΙΑΣΤΙΚΟΥ ΚΑΙ ΡΗΜΑΤΟΣ**

1. Οι πτώσεις μας δείχνουν τη σχέση που μπορεί να έχει ένα ουσιαστικό με το ρήμα της πρότασης:

Α. **Το υποκείμενο** βρίσκεται πάντα σε πτώση **ονομαστική**

π.χ**. Ο δάσκαλος** έγραψε μια πρόταση στον πίνακα

**Τα παιδιά** παίζουν κρυφτό

**Εσείς** κάνετε φασαρία

Β. **Το αντικείμενο** μπορεί να βρίσκεται σε πτώση **αιτιατική** (συχνότερα) ή σε **γενική** ανάλογα με τη σημασία του ρήματος:

π.χ. Ο Νίκος βλέπει **τηλεόραση**

Ο ζωγράφος ζωγράφισε στον πίνακα ένα άσπρο **άλογο**

Η Ελένη μοιάζει **του μπαμπά της**

**Γ. Τα συνδετικά ρήματα** παίρνουν ως συμπλήρωμα **κατηγορούμενο** σε πτώση **ονομαστική** όταν μας δίνει μια πληροφορία για το υποκείμενο (**κατηγορούμενο του υποκειμένου**) και σε πτώση **αιτιατική**, όταν μας δίνει μια πληροφορία για το αντικείμενο (**κατηγορούμενο του αντικειμένου**)

π.χ**.** Ο Πικάσο θεωρείται σπουδαίος **ζωγράφος**

Η τάξη εξέλεξε τη Μαρία **πρόεδρο**

**ΟΙ ΠΤΩΣΕΙΣ ΩΣ ΔΕΙΚΤΕΣ ΓΙΑ ΤΗ ΣΧΕΣΗ ΟΥΣΙΑΣΤΙΚΟΥ ΚΑΙ ΟΥΣΙΑΣΤΙΚΟΥ**

1. Ένα ουσιαστικό μπορεί να προσδιορίζει ένα άλλο ουσιαστικό.
2. Αν το ουσιαστικό που λειτουργεί ως προσδιορισμός βρίσκεται σε διαφορετική πτώση από το ουσιαστικό που προσδιορίζει τότε ο προσδιορισμός ονομάζεται **ετερόπτωτος**. Σε αυτήν την περίπτωση ετερόπτωτος προσδιορισμός είναι συνήθως σε πτώση **γενική** και εκφράζει διάφορες σημασίες όπως:

α**. τον κτήτορα**

π.χ. Το σπίτι **του Πέτρου** είναι διώροφο

β. **τον δράστη**

π.χ. Η κίνηση του παίκτη ήταν έξυπνη

γ. **τον δημιουργό**

π.χ. Τα έπη **του Ομήρου** είναι δύο

δ. **την ιδιότητα**

π.χ. Επισκέφθηκα το μουσείο **φυσικής ιστορίας**

ε. **τον τόπο**

π.χ. Το αρχαιολογικό μουσείο **Θεσσαλονίκης** βρίσκεται στο κέντρο της πόλης

στ. **τον σκοπό**

π.χ. οδηγίες **χρήσης**

1. Αν το ουσιαστικό που λειτουργεί ως προσδιορισμός βρίσκεται στην ίδια πτώση με το ουσιαστικό που προσδιορίζει τότε ο προσδιορισμός ονομάζεται **ομοιόπτωτος.** Σε αυτή την περίπτωση διακρίνουμε δύο είδη:

Α. **την παράθεση** (προσθέτει ένα γενικό γνώρισμα-από το μερικό στο γενικό)

Π.χ. Η Δήμητρα, **μαθήτρια του Α3**, διακρίθηκε στο διαγωνισμό ποίησης

Β**. την επεξήγηση** (επεξηγεί μια έννοια γενική-από το γενικό στο μερικό)

Π.χ. Μια μαθήτρια του Α3**, η Δήμητρα**, διακρίθηκε στο διαγωνισμό ποίησης)

**ΑΣΚΗΣΕΙΣ**

1. Να βρείτε το συντακτικό ρόλο των υπογραμμισμένων ουσιαστικών:

α. Ακούστηκαν στο βουνό οι πρώτοι **πυροβολισμοί** (……………………………………)

β. Οι αρχαιολόγοι βρήκαν **το τείχος** της αρχαίας Βεργίνας (…………………………)

γ. Κρυφτό παίζουν **τα παιδιά** (………………………………………………….)

δ. Οι μαθητές θεωρούν τα μαθηματικά δύσκολο **μάθημα** (…………………………………)

ε. Οι μαθητές ανακήρυξαν **τον Πέτρο** ως τον καλύτερο **πρόεδρο** του σχολείου. (…………………………), (……………………………………)

στ. **Η κατάψυξη** μετατρέπει **το νερό** σε **πάγο** (………………………), (………………………….), (……………………………)

ζ. Ο Καβάφης θεωρείται σπουδαίος **ποιητής** (…………………………………..)

η**. Οι φίλαθλοι** νόμιζαν **τον πρόεδρο** της ομάδας για μεγάλο **απατεώνα** (……………………..), (……………………………), (……………………………….)

θ. **Το δικαστήριο** έκρινε **τον κατηγορούμενο** αθώο.

Ι. **Ο Ρονάλντο** ανακηρύχθηκε **ποδοσφαιριστής** της χρονιάς. (……………………………), (……………………………)

1. Να χαρακτηρίσετε τα υπογραμμισμένα ουσιαστικά ως παράθεση ή επεξήγηση:

α. Στη μάχη σκοτώθηκε και ο βασιλιάς των Σπαρτιατών, **ο Λεωνίδας**. (…………………………)

β. Εγώ και οι γονείς μου είδαμε τον Άμλετ, **την ταινία** (………………………………….)

γ. Όλο το απόγευμα κοιτούσαμε το πέταγμα των πουλιών, **των γλάρων και των γερακιών (………………………………..)**

δ. Ο Ιωάννου, **ο φυσικός**, πήγε στο μουσείο (……………………………….)

ε. Είναι λάτρης του αθλήματος, **του ποδόσφαιρου** (………………………………..)

στ. Ο Νίκος είδε την ξαδέλφη του, **την Ελένη** (…………………………………………)

ζ. Εμφανίστηκε ο Γιώργος**, ο αδερφός μου** (………………………………………….)

1. Να υπογραμμίσετε τους ετερόπτωτους προσδιορισμούς στις παρακάτω προτάσεις:

α. Χάθηκαν τα βιβλία του Γιώργου

β. Φόρεσε αμέσως τα ρούχα της δουλειάς.

γ. Καταστράφηκαν τα φτερά του αεροπλάνου

δ. Σήμερα μάθαμε για τη μάχη του Μαραθώνα

ε. Είναι πλοίο εκατό χρονών

στ. Παρακολουθούμε την επιστροφή των πουλιών

ζ. Στην α’ Γυμνασίου διδάσκεται η Οδύσσεια του Ομήρου

η. Άδειασε το δοχείο των καυσίμων